पाएं अपने शहर की ताज़ा ख़बरें और फ्री ई-पेपरडाउनलोड करें
पूर्ण लॉकडाउन के पहले दिन सरकारी आदेश का उलंघन कर रहे ऑटो चालकों को पुलिस की टीम खदेड़ दिया। ऑटो चालक ऑटो से यात्री को उतार कर फरार हो गए। टेंपो चालक द्वारा समस्तीपुर के लिए सवारी चढ़ाने-उतारने का कार्य किया जा रहा था। वहीं ना ही टेंपो चालक मास्क लगाए हुए था ना ही उस पर बैठे सवारी के चेहरे पर मास्क था। सोशल डिस्टेंस भी नहीं। इधर सीओ, दारोगा सहित अन्य पुलिस बल सड़क पर उतरे तो प्रशासन की सख्ती के बाद प्रखंड मुख्यालय चौक पर खड़े टेंपो लेकर चालक इधर-उधर भागते नजर आए। वहीं कुछ टेंपो चालक ने प्रशासन के भय से टेंपो में बैठे हुए सवारी को गंतव्य तक पहुंचाने के बजाय बीच में ही उतारकर चलते बने। थानाध्यक्ष संतोष कुमार ने बताया कि लॉकडाउन का पालन हर हाल में लोगों को करना है। वहीं पालन नहीं करने वालों के साथ पुलिस सख्ती से पेश आएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn